- Aryna Sabalenka, eliminată în turul trei de la Miami
- Iga Swiatek, victorie fără emoții
Aryna Sabalenka a fost eliminată de Anhelina Kalinina în turul trei de la Miami, fiind învinsă în trei seturi. De cealaltă parte, Iga Swiatek, liderul WTA, a obținut calificarea fără emoții.
Aryna Sabalenka a trecut de Paula Badosa, în turul secund, în primul meci după ce fostul ei iubit a decedat.
Aryna Sabalenka, eliminată în turul trei de la Miami
Swiatek a învins-o lejer, în două seturi simetrice, 6-1, 6-1, pe Camila Giorgi (Italia, 108 WTA) după doar o oră şi zece minute de joc, şi va evolua în runda a treia împotriva cehoaicei Linda Noskova (31 WTA, favorită nr. 26).
Sabalenka în schimb s-a înclinat surprinzător, în runda a treia, după o partidă de două ore şi zece minute, în faţa ucrainencei Anhelina Kalinina (36 WTA, favorită nr. 32), 6-4, 1-6, 6-1. Kalinina va juca în optimi împotriva kazahei Iulia Putinţeva (68 WTA), notează agerpres.ro.
Multe partide ar fi trebuit să se dispute vineri seara, însă au fost amânate sau întrerupte din cauza ploii.
Sorana Cîrstea, victorie categorică în turul doi de la Miami! A învins-o fără drept de apel pe Sloane Stephens
Sorana Cîrstea a obţinut o victorie categorică în turul doi de la Miami. Românca de pe locul 24 WTA nu i-a dat nicio şansă lui Sloane Stephens şi a învins-o cu scorul de 6-2, 6-1. În turul al treilea de la Miami, Sorana Cîrstea se va duela cu Daria Kasatkina, a 10-a favorită a turneului din Florida.
Meciul Soranei Cîrstea a fost sâmbătă întrerupt de ploaie, la scorul de 5-2 pentru româncă. Partida s-a reluat duminică, iar "Sori" a mai cedat un singur game în duelul cu Sloane Stephens.
Sorana Cîrstea şi-a luat astfel revanşa în faţa lui Sloane Stephens, după ce americanca s-a impus în duelul din turul al doilea de la Indian Wells, din acest an, în două seturi, scor 6-0, 7-5.
Sorana Cîrstea şi Daria Kasatkina s-au mai întâlnit de trei ori, "Sori" pierzând de două ori. În acest an, cele două s-au duelat în sferturile turneului din Abu Dhabi, iar rusoaica s-a impus cu 6-2, 6-0.
Sorana Cîrstea a câştigat partida din turul trei de la Ronald Garros, din 2021, iar prima confruntare directă, din 2018, de la Madrid, a fost câştigată de Kasatkina în două seturi.